**APSTIPRINĀTS**

ar komisijas nomas tiesību izsoļu un

Publisko iepirkumu likumā noteikto iepirkumu organizēšanai

Alūksnes novada pagastu apvienības pārvaldē

17.04.2023. sēdes protokola Nr.1 lēmumu

**ZEMESGABALA „CEMPJI 4” DAĻAS**

**KALNCEMPJU PAGASTĀ, ALŪKSNES NOVADĀ**

**NOMAS TIESĪBU IZSOLES NOTEIKUMI**

1. **Vispārīgie jautājumi**

1.1. Nomas tiesību izsoles noteikumi (turpmāk - Noteikumi) nosaka kārtību, kādā organizējama un rīkojama pirmreizēja mutiska atklāta nomas tiesību izsole Alūksnes novada pašvaldībai piederošam nekustamajam īpašumam – neapbūvēta zemesgabala „Cempji 4” daļai , Kalncempjos, Kalncempju pagastā, Alūksnes novadā, kadastra apzīmējums 3664 004 0215 (turpmāk – Objekts).

1.2. Izsoli organizē komisija nomas tiesību izsoļu un Publisko iepirkumu likumā noteikto iepirkumu organizēšanai Alūksnes novada pagastu apvienības pārvaldē (turpmāk – Komisija) atbilstoši Ministru kabineta 19.06.2018. noteikumiem Nr.350 „Publiskas personas zemes nomas un apbūves tiesības noteikumi”, Alūksnes novada pašvaldības domes 29.12.2022. noteikumiem Nr. 5/2022 „Kārtība, kādā tiek organizēts Alūksnes novada pašvaldības mantas iznomāšanas vai atsavināšana process” un Alūksnes novada domes 27.02.2019. lēmumam Nr. 48 „Par Alūksnes novada pašvaldības lauksaimniecībā izmantojamās zemes nomas pakalpojumu maksas cenrāža apstiprināšanu”. Iznomātājs – Alūksnes novada pašvaldības iestāde Alūksnes novada pagastu apvienības pārvalde

1. **Objekta raksturojums**

|  |  |  |
| --- | --- | --- |
| 2.1. | Objekta adrese, kadastra apzīmējums | **„Cempji 4”,** **Kalncempji,** **Kalncempju pagasts, Alūksnes novads, LV- 4342, kadastra apzīmējums 3664 004 0215** |
| 2.2. | Objekta sastāvs | Zemesgabala kopplatība 6.47 ha, no tiem iznomājamā lauksaimniecībā **izmantojamā zeme 2.5 ha platībā.** |
| 2.3. | Nekustamā īpašuma tiesību nostiprināšana zemesgrāmatā | Kalncempju pagasta zemesgrāmatas nodalījums Nr. 100000459221 |
| 2.4. | Iesniegti prasījumi attiecībā uzobjektu | Nav. |
| 2.5. | Iznomājamā zemesgabala nosacītā nomas maksa gadā | **117.50 EUR** (viens simts septiņpadsmit *euro* un 50 centi) gadā (bez pievienotās vērtības nodokļa). |
| 2.6. | Lietu tiesības, kas apgrūtina objektu | * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.01 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.02 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.04 ha; * ierīkotas ūdensnotekas aizsargjoslas teritorija-0.26 ha; * stingra režīma vides un dabas resursu aizsardzības aizsargjoslas teritorija ap pazemes ūdens ņemšanas vietu - 0.04 ha; * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0.15 ha; * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0.51 ha; * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0.33 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.17 ha; * ceļa servitūta teritorija – 0.01 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.09 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.08 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.07 ha; * ceļa servitūta teritorija – 0.07 ha. |

1. **Izsoles veids un maksājumi**

|  |  |  |
| --- | --- | --- |
| 3.1. | Izsoles veids | Atklāta mutiska pirmreizēja izsole ar augšupejošu soli. |
| 3.2. | Maksāšanas līdzekļi un to proporcijas | 100% *euro.* |
| 3.3. | Izsoles sākumcena | **117.50 EUR** (viens simts septiņpadsmit *euro* un 50 centi) gadā (bez pievienotās vērtības nodokļa). |
| 3.4. | Izsoles solis | 10.00 EUR (desmit *euro*). |

1. **Izsoles priekšnoteikumi un norises kārtība**
   1. Informācija par objektu, nomas tiesību izsoles noteikumi un nomas līguma projekts tiek publicēts Alūksnes novada pašvaldības mājas lapā [www.aluksne.lv](http://www.aluksne.lv).
   2. Par nomas tiesību izsoles dalībnieku var kļūt juridiskas personas, kā arī fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
   3. Lai reģistrētos par izsoles dalībnieku, jāiesniedz pieteikums, kurā jānorāda:
      1. fiziskai personai – vārds, uzvārds, personas kods, deklarētās dzīvesvietas adrese, juridiskai personai, arī personālsabiedrībai - firmas nosaukums, reģistrācijas numurs, juridiskā adrese;
      2. nomas tiesību pretendenta pārstāvja vārds, uzvārds, personas kods (ja ir), pievienojot pilnvaru;
      3. elektroniskā pasta adrese (ja ir);
      4. nomas objekts, nekustamajam īpašumam arī adrese, kadastra numurs un platība;
      5. nomas laikā plānotās darbības nomas objektā;
   4. Ja kāds no pretendentiem pieteikumā nav iekļāvis visu minēto informāciju vai norādījis nepatiesas ziņas, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.
   5. Nomas tiesību izsole notiks **2023.gada 25.aprīlī plkst. 15.00**, Alūksnes novada pagastu apvienības pārvaldes administrācijas ēkā Kalncempju pagastā, „Cempjos 2”, Kalncempjos, Kalncempju pagastā, Alūksnes novadā.
   6. Pieteikums par piedalīšanos izsolē iesniedzams personīgi „Pagastnamā”, Alsviķos, Alsviķu pagastā, Alūksnes novadā vai elektroniski e-pastā [pagastu.apvieniba@aluksne.lv](mailto:pagastu.apvieniba@aluksne.lv), parakstīts ar drošo elektronisko parakstu, no sludinājuma publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv) līdz **2023. gada 24.aprīļa plkst.12.00**
   7. Saņemot pieteikumus par piedalīšanos nomas tiesību izsolē, tiek sastādīts izsoles dalībnieku saraksts, kurā tiek fiksēts katra dalībnieka vārds, uzvārds vai juridiskais nosaukums, pieteikuma saņemšanas datums un laiks iesniegšanas secībā.
   8. Starp nomas tiesību izsoles dalībniekiem aizliegta vienošanās, kas varētu ietekmēt nomas tiesību izsoles rezultātu un gaitu.
   9. Izsoles dalībniekiem ir tiesības apskatīt izsoles objektu pēc sludinājuma publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv) , saskaņojot to ar Alūksnes novada pagastu apvienības pārvaldes īpašuma speciālisti Ilzi PAIU pa tālruni 29147011.
   10. Nomas tiesību izsole tiek uzsākta izsoles noteikumos norādītajā laikā un vietā.
   11. Izsolē var piedalīties personas, kuras šajos noteikumos noteiktajā kārtībā atzītas par izsoles dalībniekiem.
   12. Izsole var notikt arī tad, ja reģistrējies un uz izsoli ir ieradies tikai viens dalībnieks.
   13. Dalībnieks, kurš nav ieradies uz izsoli, uzskatāms, ka ir atteicies no dalības izsolē.
   14. Izsoles komisija pārbauda dalībnieka vai tā pilnvarotās personas personību un izsniedz dalībnieka solīšanas karti ar numuru, kas atbilst dalībnieka sarakstā ierakstītajam numuram.
   15. Pirms nomas tiesību izsoles sākšanas, izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
   16. Ja izsoles dalībnieku sarakstā tiek reģistrēts vismaz viens izsoles dalībnieks, izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas ir izsoles sākumcena.
   17. Ja divi vai vairāki izsoles dalībnieki izsaka gatavību nomāt izsoles priekšmetu par nosacīto nomas maksu, izsoles nomas maksa katrā solījumā palielinās par vienu soli, kas noteikts 10,00 EUR (desmit *euro*) apmērā.

4.18. Komisijas priekšsēdētājs, atklājot izsoli, iepazīstina izsoles dalībniekus ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

4.19. Komisijas priekšsēdētājs īsi raksturo nomā izsolāmo zemi, paziņo nosacīto cenu, kā arī izsoles soli – summu, par kādu nosacītā cena tiek paaugstināta ar katru nākamo solījumu.

4.20. Pēc komisijas priekšsēdētāja ziņojuma sākas solīšanas process. Solīšana sākas no nosacītās cenas. Izsoles gaita tiek protokolēta. Izsoles protokolā atspoguļo visas komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.

4.21. Izsole notiek ar augšupejošu soli. Solīšana sākas no Noteikumos nosacītās nomas maksas un notiek tikai pa noteikto izsoles soli.

4.22. Izsoles dalībnieki solīšanas procesā paceļ savu solīšanas karti ar numuru. Komisijas priekšsēdētājs paziņo solītāja numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena nomas tiesības ir nosolījusi persona, kas solījusi pēdējo augstāko cenu.

4.23. Ja vairāki solītāji reizē sola vienādu nomas maksu un neviens to nepārsola, tad starp šiem solītājiem tiek veikta izloze un priekšroka dodama solītājam, kura kārtas numurs tiek izlozēts.

4.24. Atsakoties no turpmākās solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu.

4.25. Izsoles dalībnieks, kurš nosolījis visaugstāko cenu, savu piekrišanu nomāt izsoles objektu par nosaukto maksu apliecina mutvārdos un rakstiski, parakstoties izsoles dalībnieku sarakstā.

4.26. Izsoles beigās paziņo, ka izsole ir noslēgusies, kā arī visaugstāko nosacīto nomas maksu un nomas tiesību pretendentu, kas to nosolījis un guvis tiesības slēgt nomas līgumu.

4.27. Komisija sagatavo lēmumu par mutiskās izsoles rezultātus, ko apstiprina Alūksnes novada domes priekšsēdētājs un divu darbadienu laikā izsoles rezultātus publicē Alūksnes novada pašvaldības mājas lapā [www.aluksne.lv](http://www.aluksne.lv) .

4.28. Iznomātājs nomas līgumu slēdz ar pretendentu, kas nosolījis visaugstāko nomas maksu.

4.29. Nomas tiesību ieguvējam septiņu darbdienu laikā pēc mutiskās izsoles rezultātu paziņošanas jāparaksta nomas līgums vai rakstiski jāpaziņo par atteikumu slēgt nomas līgumu. Ja iepriekš minētajā termiņā nomas tiesību ieguvējs līgumu neparaksta un neiesniedz attiecīgu atteikumu, ir uzskatāms, ka nomas tiesību ieguvējs no nomas līguma slēgšanas ir atteicies.

4.30. Ja nomas tiesību ieguvējs, kurš nosolījis augstāko nomas maksu, ir atteicies slēgt nomas līgumu, Iznomātājs secīgi piedāvā nomas līgumu slēgt tam nomas tiesību pretendentam, kurš nosolīja nākamo augstāko nomas maksu, un divu darbdienu laikā pēc minētā piedāvājuma nosūtīšanas publicē informāciju Alūksnes novada pašvaldības mājas lapā [www.aluksne.lv](http://www.aluksne.lv) .

4.31. Nomas tiesību pretendents, kurš nosolījis nākamo augstāko nomas maksu, atbildi par piedāvājumu slēgt nomas līgumu sniedz divu nedēļu laikā pēc tā saņemšanas dienas. Ja nomas tiesību pretendents piekrīt slēgt nomas līgumu par paša nosolīto augstāko nomas maksu, septiņu darbdienu laikā pēc minētā paziņojuma nosūtīšanas viņš paraksta nomas līgumu. Iznomātājs ne vēlāk kā divu darbdienu laikā pēc nomas līguma parakstīšanas publicē minēto informāciju Alūksnes novada pašvaldības mājas lapā [www.aluksne.lv](http://www.aluksne.lv) .

4.32. Noteikt šādu par nomas objektu publicējamo informāciju:

**Publicējamā informācija par nomas objektu**

|  |  |
| --- | --- |
| Nomas tiesību izsoles organizētājs | Komisija nomas tiesību izsoļu un Publisko iepirkumu likumā noteikto iepirkumu organizēšanai Alūksnes novada pagastu apvienības pārvaldē |
| Nomas tiesību izsoles veids | Atklāta mutiska pirmreizēja izsole ar augšupejošu soli. |
| Nomas objekts | Zemesgabala „Cempji 4” daļa Kalncempju pagastā, Alūksnes novadā, LV-4342, kadastra apzīmējums 3664 004 0215, 2.5 ha platībā, izmantošanas mērķis – zeme, uz kuras galvenā saimnieciskā darbība ir lauksaimniecība (0101). |
| Nomas objektu raksturojoša informācija un citi iznomāšanas nosacījumi | Zemes gabals ir piemērots lauksaimniecības darbības veikšanai. |
| Maksimālais iznomāšanas termiņš | 5 (pieci) gadi. |
| Iznomājamā objekta nosacītās nomas maksas apmērs un izsoles solis | **117.50 EUR** (viens simts septiņpadsmit *euro* un 50 centi) gadā (bez pievienotās vērtības nodokļa). Izsoles solis **10.00 EUR** (desmit euro 00 centi). |
| Zemes nomas maksa | Papildus objekta nomas maksai, maksājams pievienotās vērtības nodoklis (PVN) un nekustamā īpašuma nodoklis. |
| Izsoles norises vieta un laiks | 2023.gada 25.aprīlī plkst.15.00, Alūksnes novada pagastu apvienības pārvaldes administrācijas ēkā Kalncempju pagastā, „Cempjos 2”, Kalncempjos, Kalncempju pagastā, Alūksnes novadā. |
| Iznomājamā objekta apskates vieta un laiks | Pēc informācijas publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv), saskaņojot to pa tālruni 29147011 |
| Pieteikumu iesniegšanas vieta un laiks | Personīgi „Pagastnamā”, Alsviķos, Alsviķu pagastā, Alūksnes novadā vai elektroniski e-pastā [pagastu.apvieniba@aluksne.lv](mailto:pagastu.apvieniba@aluksne.lv), parakstītus ar drošo elektronisko parakstu, no sludinājuma publicēšanas dienas Alūksnes novada pašvaldības mājas lapā [www.aluksne.lv](http://www.aluksne.lv), līdz 24.04.2023. plkst.12.00. |

4.33. Apstiprināt nomas līguma projektu (pielikumā uz 5 lapām).

Komisija nomas tiesību izsoļu un Publisko iepirkumu likumā noteikto iepirkumu organizēšanai Alūksnes novada pagastu apvienības pārvaldē:

komisijas priekšsēdētājs: V. ZAĶIS

komisijas priekšsēdētāja vietniece: I. PAIA

komisijas locekļi: I.DRIŅINA

Sv.PRENKA-MIHAILOVA

J.KAKTIŅA

A.AUGULIS